Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8297. Il-EUR-Lex hu l-aċċess fuq l-internet għal-liġi Ewropea. Dan l-avviż jikkonċerna l-impriżi li ġejjin: Avantor, INC. (l-Istati Uniti), kkontrollata minn Mew Mountain Capital LLC (l-Istati Uniti), VWR Corporation (l-Istati Uniti). Avantor takkwista, fit-tifsira tal-Artikolu 3(1)(b) tar-Regolament tal-Għaqdiet il-kontroll tat-totalità ta' VWR. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: AES Corporation Inc. (l-Istati Uniti), Siemens AG (il-Ġermanja), Fluence Energy LLC (l-Istati Uniti), ikkontrollata minn AES Corporation Inc. u Siemens AG. AES Corporation Inc. ("AES") u Siemens AG ("Siemens") jakkwistaw fit-tifsira tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Fluence Energy LLC ("Fluence Energy"). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi impriża konġunta. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Oħrajn — Metodu tal-produzzjoni Emenda fl-ispeċifikazzjoni tal-prodott li twassal għal emenda fl-ispeċifikazzjonijiet ewlenin L-emenda tirreferi għall-punt 7 tal-fajl tekniku (metodu tal-produzzjoni), speċifikament, il-punt 7.6 (maturazzjoni). Xi referenzi li mhumiex meħtieġa jew huma superfluwi jitneħħew biex id-definizzjoni ssir aktar ġenerika u adegwata. Il-punt 107 tal-fajl tekniku jiġi emendat kif ġej: Qabel kien jaqra: "Bl-istess mod, jiddependi miċ-ċirkostanzi msemmija, ir-rum jitħalla jimmatura fi btieti li qabel ikunu ntużaw biex jaħżnu wiski Amerikan, Cognac jew Jerez fost l-oħrajn. Dan ir-rum jissejjaħ 'rum staġjonat', u jsir hekk biex ir-rum jieħu t-togħmiet u l-aromi li jkunu ħallew fl-injam ix-xarbiet l-oħra". Il-kliem emendat: "Bl-istess mod, jiddependi miċ-ċirkostanzi msemmija, ir-rum jitħalla jimmatura fi btieti li qabel ikunu ntużaw biex jaħżnu inbejjed differenti u xorb ieħor iddistillat. Dan ir-rum jissejjaħ rum staġjonat, u jsir hekk biex ir-rum jieħu t-togħmiet u l-aromi li jkunu ħallew fl-injam ix-xarbiet l-oħra". Kif jidher, l-emenda li qed issir iżżomm l-istess rekwiżiti fir-rigward tal-fażi tal-maturazzjoni u jitneħħew biss ir-referenzi superfluwi dwar il-btieti tal-maturazzjoni li fihom qabel ikun inħażen il-wiski Amerikan, il-Cognac jew il-Jerez, billi, kif intqal qabel, din il-lista ma kinitx ħlief eżempju (fil-fatt kienet tgħid "fost l-oħrajn"). Rum (il-kategorija 1 tal-Anness II tar-Regolament (KE) Nru 110/2008) Xarba alkoħolika magħmula esklussivament minn materja prima miksuba mill-kannamiela Ir-"Ron de Guatemala" jiġi fil-varjetajiet differenti li ġejjin: Il-karatteristiċi fiżikokimiċi tar-"Ron de Guatemala" jridu jissodisfaw ir-rekwiżiti organiċi u kimiċi li ġejjin: Iż-żona tal-kultivazzjoni tal-kannamieli li minnhom isir ir-"Ron de Guatemala" tinsab fid-dipartimenti tan-Nofsinhar ta' Retalhuleu u Suchitepéquez, li t-tnejn li huma jinsabu mal-Oċean Paċifiku. Iż-żona tal-maturazzjoni tinsab fil-belt ta' Quezaltenango, aktar minn 2 300 metru 'il fuq mil-livell tal-baħar. Il-produzzjoni tar-"Ron de Guatemala" tinqasam f'dawn il-fażijiet: L-aħħar fażi tikkonsisti fit-taħlit. Ir-rum differenti jitħallat flimkien, jinżied l-ilma biex ibaxxi l-qawwa alkoħolika u t-taħlita li tirriżulta titħalla f'reċipjenti tal-injam biex ir-rum jikseb il-bilanċ. L-ispeċifiċità tar-"Ron de Guatemala" hija r-riżultat tal-kombinament ta' diversi fatturi li joħorġu kemm mill-kundizzjonijiet agroekoloġiċi taż-żona tal-kultivazzjoni tal-kannamieli u taż-żona tal-maturazzjoni, kif ukoll mill-elementi karatteristiċi tal-proċess tal-produzzjoni li jġib flimkien in-natura, it-tradizzjoni, l-arti u x-xjenza. Iż-żona tal-kultivazzjoni tal-kannamieli għandha l-karatteristiċi tipiċi tal-klima tropikali. Għaldaqstant, it-temperatura medja annwali hija ta' 26 °C, b'medja ta' umdità relattiva ta' 78 %, u indiċi annwali ta' xita bejn 2 600 u 3 600 mm. Dan kollu jirriżulta f'kannamieli b'livell għoli ta' zokkor, element ewlieni biex ikollok meraq ikkonċentrat ħafna u effervexxenti, tal-aqwa kwalità għall-produzzjoni tar-rum. Il-ħamrija taflija żżomm l-umdità u tgħin għall-konċentrazzjoni taz-zokkor. Iż-żona tal-maturazzjoni tinsab f'għoli aktar minn 2 400 metru, bi klima kiesħa u xotta u b'temperatura medja anwali ta' 14,79 °C. B'riżultat tal-kesħa u tan-nuqqas fil-livell tal-ossiġenu f'dak l-għoli, il-proċess kimiku tal-maturazzjoni jieħu aktar ħin, b'mod li l-aromi u t-togħmiet jiżviluppaw aktar intensament. Ir-"Ron de Guatemala" huwa protett bħala Denominazzjoni tal-Oriġini fir-Reġistru tal-Proprjetà Intelletwali tal-Gwatemala u jikkonforma mar-rekwiżiti stabbiliti legalment fl-Istandard tekniku tal-Gwatemala COGUANOR NGO 33011, fil-Liġi dwar l-Alkoħol, ix-Xorb Alkoħoliku u Ffermentat, id-Digriet Nru 536 tal-Kungress tar-Repubblika tal-Gwatemala u fir-Regolament ta' Implimentazzjoni dwar l-Alkoħol, ix-Xorb Alkoħoliku u Ffermentat. ASOCIACIÓN NACIONAL DE FABRICANTES DE ALCOHOLES Y LICORES, (ANFAL), b'uffiċċju rreġistrat fid-dipartiment tal-Gwatemala fl-indirizz Km. LABORATORIO NACIONAL DE SALUD DE GUATEMALA, responsabbli għall-verifika tal-konformità tal-Indikazzjoni Ġeografika tar-"Ron de Guatemala", qabel il-kummerċjalizzazzjoni tal-prodott ikkonċernat. Ir-Renju Unit Klassi 1.3 Ġobon It-"Traditional Welsh Caerphilly"/"Traditional Welsh Caerffili" huwa ġobon iebes fl-istil ta' "Caerphilly", magħmul f'Wales mill-ħalib prodott fl-irziezet ta' Wales. Il-ġobon jista' jiġi prodott minn ħalib ippasturizzat jew minn ħalib tal-baqra mhux ipproċessat, u bl-użu ta' ħalib tal-baqra organiku jew mhux organiku. Huwa l-uniku ġobon indiġenu ta' Wales. It-"Traditional Welsh Caerphilly"/"Traditional Welsh Caerffili" huwa prodott bħala ġobon ċatt u b'forma tonda, b'konsistenza uniformi, konsistenti, kremuża u bajdanija. Il-parti ta' barra tal-ġobon hija lixxa u intatta u jista' jkollha qoxra kemxejn immoffata, li storikament ġiet ippreżentata għall-bejgħ miksija bid-dqiq tal-ħafur fin jew bid-dqiq. It-"Traditional Welsh Caerphilly"/"Traditional Welsh Caerffili" huwa ġobon frisk u ta' età żgħira, b'togħma ħafifa u kemxejn tal-lumi, u jħalli togħma friska u persistenti. Din it-togħma tiżviluppa mal-istaġjonatura u ssir iktar evidenti u kompleta, iżda żżomm it-togħma ħafifa tagħha. It-"Traditional Welsh Caerphilly"/"Traditional Welsh Caerffili" għandu aroma ta' ġobon frisk u konsistenza lixxa u sfiljurata, li tinkludi varjazzjonijiet individwali u żgħar, bħal kull prodott artiġjanali ieħor. Il-ġobon isir biex jittiekel ta' età żgħira, mill-għaxar jum tiegħu, jew jista' jiġi staġjonat għal mhux iktar minn sitt xhur. Il-kompożizzjoni tal-ingredjenti tat-"Traditional Welsh Caerphilly"/"Traditional Welsh Caerffili" Melħ 1–2 % Kimożina Kulturi ta' ħalib 0,5 % Kontenut ta' xaħam: 45 %–55 % tal-materja niexfa Materja Niexfa; Minimu ta' 55 % għall-ġobon ta' età iżgħar (għaxart ijiem) It-"Traditional Welsh Caerphilly"/"Traditional Welsh Caerffili" s-soltu huwa ppreżentat bħala ġobon ċatt u tond ta' bejn 2 u 4 kg fil-piż b'dijametru ta' bejn 20 u 25 cm u b'fond ta' bejn 6 u 12 cm, iżda ġobnijiet ta' daqsijiet iżgħar jistgħu jiġu prodotti wkoll. Il-ġobon huwa fformat billi jitqiegħed f'forom bl-idejn. Jinbiegħ bħala ġobon "għeri", jiġifieri mhux imgeżwer fil-karta. Il-ħalib tal-baqra (organiku jew mhux organiku, ippasturizzat jew mhux ippasturizzat) prodott mill-imħaleb ta' Wales Melħ Kimożina Il-passi tal-produzzjoni li ġejjin iridu jittieħdu fiż-żona ġeografika ddeżinjata: Ħalib prodott mill-imħaleb ta' Wales. Jekk ikun xieraq, il-pasturizzazzjoni tal-ħalib Il-ħalib ittrasferit lejn btieti tal-ġobon, il-kultura starter u l-kimożina miżjuda u l-ħalib jitħalla jikkoagula. Il-koagulat jinqata' sabiex il-baqtiet jisseparaw mix-xorrox. Il-baqtiet u x-xorrox jinstamtu. L-iskular tax-xorrox It-tiswir tal-baqta It-tħin u l-iffurmar L-ippressar It-tmelliħ — (fejn it-tmelliħ bil-melħ xott huwa pprattikat, il-melħ jiġi miżjud u mħallat mal-baqta qabel l-iffurmar) Il-Ħażna u l-Istaġjonatura tal-ġobon Il-pajjiż ta' Wales It-"Traditional Welsh Caerphilly"/"Traditional Welsh Caerffilli" għandu r-reputazzjoni li huwa, mil-lat storiku, l-uniku ġobon li joriġina minn Wales u t-togħma kemxejn tal-lumi tiegħu hija espressjoni rikonxxuta li tintuża mill-esperti internazzjonali fid-dewqien tal-ġobon biex jiddeskrivu dan il-ġobon speċifiku. Ir-rabta bejn iż-żona ġeografika u l-prodott hija dovuta għaż-żewġ fatturi ewlenin li ġejjin, li jikkontribwixxu għat-togħma unika u għall-karatteristiċi tal-prodott. Il-ġobon huwa magħmul minn ħalib li ġej minn azjendi agrikoli f'Wales, minn annimali b'dieta bbażata essenzjalment fuq il-foraġġ. L-għarfien u l-bażi ta' kompetenzi speċifiċi tal-produtturi biex jipproduċu t-"Traditional Welsh Caerphilly"/"Traditional Welsh Caerffilli". Dawn il-ħiliet ġew żviluppati u ilhom marbutin ma' Wales sa mill-bidu tas-seklu dsatax u baqgħu fil-biċċa l-kbira l-istess għal ġenerazzjonijiet. Il-ħamrija u l-klima taż-żona ddeżinjata isawru r-reputazzjoni ta' Wales bħala wieħed mill-aħjar pajjiżi fid-dinja għat-tkabbir tal-ħaxix. Wales għandha kapaċità naturali għat-tkabbir tal-ħaxix u l-istaġun twil meta jikber il-ħaxix huwa fattur predominanti tal-klima marittima ta' Wales. Din il-kapacità u din il-propensità tat-tkabbir tal-ħaxix isawru u jipprovdu l-elementi kostitwenti għall-evolviment u għall-importanza tal-industrija tal-ħalib ta' Wales u l-manifattura tal-ġobon tagħha. Ix-xita hija abbundanti u mqassma sew bi ftit strapazz fuq l-ilma tal-ħamrija matul is-sajf, u b'temperaturi favorevoli mill-irjieħ sħan u varjati tal-Lbiċ tal-Kurrent tal-Golf. L-imħaleb jistgħu jiksbu staġun tat-tkabbir tal-ħaxix b'medja ta' 300 jum meta jikber il-ħaxix.(Down et al. 1981) b'rendimenti annwali potenzjali ta' 'l fuq minn 18t/dm/ha (Hopkins et al. 1995). Dan l-istaġun twil tat-tkabbir fil-pjanuri jippermetti lil-baqar jirgħu barra b'mod naturali sa massimu ta' 10 xhur fis-sena, u meta ma jkunux fuq il-ħaxix, il-baqar huma mitmugħa prinċipalment il-ħaxix ikkonservat mill-istess mergħat. Dan jiżgura li l-ħalib mill-foraġġ huwa mmassimizzat u jgħin sabiex jipproduċi tip konsistenti ta' ħalib li minnu huwa magħmul it-"Traditional Welsh Caerphilly". Ġie xjentifikament ippruvat ("Profiling Milk From Grass" Teagasc, Science Foundation Ireland and the Dairy Research Trust) li l-baqar mitmugħa bil-ħaxix, għall-kuntrarju tal-baqar mitmugħa dieta iktar ipproċessata, jipproduċu ħalib aktar rikk b'xaħmiet tal-omega 3, vitamina E, beta-karotene u CLA (aċidu grass benefiku msemmi Aċidu Linoleiku Konjugat). Dan jikkontribwixxi għat-togħma u għall-karatteristiċi tat-"Traditional Welsh Caerphilly"/"Traditional Welsh Caerffili" Bħala l-uniku ġobon li joriġina minn Wales, l-istorja tal-manifattura tal-ġobon f'Wales hija sinonima mal-istorja tal-manifattura tat-"Traditional Welsh Caerphilly"/"Traditional Welsh Caerffilli". Matul is-seklu dsatax infetħu skejjel tal-ħalib madwar Wales biex jiġi pprovdut taħriġ lill-produtturi tal-ġobon u biex jiġu ttrasferiti l-kompetenzi u l-għarfien speċifiċi. In-noti miktuba mill-istudenta Mari Jones waqt li kienet qiegħda tattendi Skola tal-Ħalib fl-1927 f'Pencoed, Bridgend, juru li l-manifattura tradizzjonali tal-ġobon Caerphilly kienet diġà stabbilita sew f'ħafna żoni tan-Nofsinhar ta' Wales. Id-deskrizzjonijiet tal-kulur, tal-konsistenza, tal-aroma u tal-proprjetajiet organolettiċi mixtieqa tat-"Traditional Welsh Caerphilly"/"Traditional Welsh Caerffili" fl-ispeċifikazzjoni attwali huma ugwali għal dawk deskritti fid-dokumentazzjoni ta' dawn l-istudenti tal-ħalib ta' Wales. Dawn il-kwalitajiet uniċi tal-ġobon Caerphilly ġew inkorporati b'mod formali fil-verżjoni tal-1960 tal-iskema għall-evalwazzjoni tal-butir u tal-ġobon (Scheme for Grading of Butter and Cheese) tan-NACEPE (National Association of Creamery Proprietors and wholesale Dairymen (Incorporated)). Din l-iskema ġiet introdotta fl-1941 iżda minn dak iż-żmien xoljiet. Storikament, għalkemm matul nofs is-seklu dsatax il-ġobon kien prodott f'Wales, partikolarment (iżda mhux esklużivament) f'South Wales, kien is-suq ta' kull ġimgħa fil-belt ta' Caerphilly li sar famuż għall-bejgħ ta' ġobon ta' kwalità. Dan kien dovut prinċipalment għas-Sur Edward Lewis li ta' bidu għal sistema ta' evalwazzjoni kwalitattiva. Il-ġobon meqjus ta' kwalità tajba ġie stampat b'timbru uffiċjali ċirkolari, bil-kliem "Caws Cymru", "Caws Pur", u "Genuine Caerphilly Cheese". Il-parti ċentrali tat-timbru kienet turi l-kastell ta' Caerphilly. Il-manifattura tal-Caerphilly ġiet ipprojbita matul il-perjodu tal-gwerra ta' bejn l-1939 u l-1945 (meta r-razzjonar tal-ġobon ippermetta l-manifattura ta' ġobniet li jżommu għal żmien twil biss, bħaċ-ċeddar), imma r-restrizzjonijiet tneħħew fl-1953 meta reġgħet bdiet il-produzzjoni tal-ġobon Caerphilly. Fl-1971 il-ġobon Caerphilly prodott f'Castle Dairies kien isir fl-okkażjoni tas-700 anniversarju tal-kastell ta' Caerphilly (skont l-edizzjoni tas-Sibt, is-16 ta' Jannar 1971 tal-Western Mail). It-"Traditional Welsh Caerphilly"/"Traditional Welsh Caerffili" huwa ġobon artiġjanali uniku magħmul f'Wales. Il-ġobon isir biex jittiekel ta' età żgħira, mill-għaxar jum tiegħu, iżda jista' jiġi staġjonat għal togħma iktar qawwija u kompleta (iżda xorta ħafifa). Il-ġobon staġjonat kien prodott bażiku importanti matul ix-xhur ħorox tax-xitwa, qabel ma saru disponibbli l-metodi moderni tal-ħżin. Huwa ġobon mhux imgeżwer fil-karta u "għeri", li tradizzjonalment kien jinbiegħ miksi bid-dqiq jew bid-dqiq tal-ħafur. Tradizzjonalment, id-dqiq tal-ħafur ġie użat għaliex il-ħafur huwa l-wiċċ tar-raba' l-iktar adatt għall-klima iktar kiesħa u iktar imxarrba ta' Wales. Il-manifattura tal-ġobon hija kemm arti kif ukoll xjenza li tirrikjedi ħila fil-proċess sħiħ tiegħu. Il-ħiliet tal-manifattura tat-"Traditional Welsh Caerphilly"/"Traditional Welsh Caerffili" ġew żviluppati u ilhom marbutin ma' Wales sa mill-bidu tas-seklu dsatax. Il-ħiliet partikolari marbutin mal-manifattura tat-"Traditional Welsh Caerphilly"/"Traditional Welsh Caerffili" li jikkontribwixxu għall-ispeċifiċità unika tal-prodott huma elenkati hawn taħt:- L-ittestjar tal-ebusija tal-baqta bl-idejn. Meta l-baqta tinqasam b'mod definit hija lesta għall-qtugħ. Il-qtugħ tal-baqta b'sikkina f'kubi kbar. Min-naħa l-oħra, fil-produzzjoni taċ-ċeddar il-baqta tinqata' d-daqs ta' ħbub tar-ross. Il-qtugħ b'sikkina jipproduċi qatgħa "definita". Il-produtturi tal-ġobon huma mħarrġa biex jaqtgħu l-baqta f'kubi kbar, li huwa essenzjali biex jinżammu x-xaħam u l-indewwa fil-prodott lest, u li jgħin sabiex jipproduċi baqta niedja, ratba, bellusija u mhux lixxa. Il-produttur tal-ġobon juża ħiltu, il-ġudizzju tiegħu u huwa mħarreġ sabiex jidentifika l-konsistenza korretta speċifika u kif għandha tinħass il-baqta. It-temperatura tat-tismit tat-"Traditional Welsh Caerphilly"/"Traditional Welsh Caerffili" hija iktar baxxa minn dik ta' ġobnijiet iebsin oħra, u dan ukoll jgħin sabiex ma jintilifx il-kontenut ta' ndewwa fil-prodott finali. Il-kontenut għoli ta' ndewwa fit-Traditional Welsh Caerphilly (minimu ta' 55 % ta' materja niexfa) jikkontribwixxi għall-karatteristiċi uniċi tal-ġobon. Fl-istadji kollha tal-proċess tal-manifattura tal-ġobon, il-produttur tal-ġobon ser iwettaq kontrolli tal-aċidità biex isegwi l-iżvilupp tal-aċidu. Il-medda speċifika tal-aċidità u l-kontenut ta' ndewwa miksuba matul il-proċess tal-manifattura tal-ġobon jikkontribwixxu għall-konsistenza u għat-togħma mixtieqa tat-"Traditional Welsh Caerphilly"/"Traditional Welsh Caerffili". B'kuntrast ma' ġobnijiet iebsin oħra, il-medda speċifika tal-aċidità, il-kontenut għoli ta' ndewwa, it-temperatura baxxa tat-tismit u ż-żmien ta' staġjonatura tat-"Traditional Welsh Caerphilly" huma kollha fatturi li jikkontribwixxu għat-togħma kemxejn tal-lumi u huma fatturi rregolati mill-ħiliet tal-produttur tal-ġobon matul il-manifattura tal-ġobon. Wara li l-produttur tal-ġobon jirrikonoxxi (permezz ta' taħriġ) li l-baqta laħqet il-konsistenza korretta, jiġifieri waħda niedja, ratba u bellusija, il-baqta tinkiser f'biċċiet daqs ġewż u tiġi ppakkjata bl-idejn fil-forom tal-ġobon. Il-produtturi tal-ġobon tat-"Traditional Welsh Caerphilly"/"Traditional Welsh Caerffili" huma mħarrġa biex jippressaw l-ġobon b'mod tradizzjonali sabiex jipproduċu d-daqs u l-forma neċessarji. It-"Traditional Welsh Caerphilly"/"Traditional Welsh Caerffili" huwa ġobon relattivament żgħir meta mqabbel pereżempju ma' ċeddar ta' 20kg. B'kuntrast it-teknoloġija kummerċjali u moderna tal-fabbriki tal-ħalib ta' spiss tuża l-proċess tal-vakwu minflok il-proċess tradizzjonali tal-ippressar. Il-pressjoni inizjali ħafifa applikata fuq it-"Traditional Welsh Caerphilly"/"Traditional Welsh Caerffili" (1,5 bar), tippermetti li tinżamm il-forma tal-ġobon mingħajr ma tintilef il-krema. L-ippressar tradizzjonali tat-"Traditional Welsh Caerphilly"/"Traditional Welsh Caerffili" hija ħila li ntirtet f'Wales minn ġenerazzjoni għall-oħra. Hemm żewġ tipi ta' ġobon Caerphilly li jiġu prodotti; it-"Traditional Welsh Caerphilly"/"Traditional Welsh Caerffili" u l-ġobon Caerphilly u d-differenzi sinifikanti bejniethom huma elenkati hawn taħt. Preżentazzjoni: It-"Traditional Welsh Caerphilly"/"Traditional Welsh Caerffili" huwa ppreżentat bħala ġobon ċatt u tond ta' bejn 2 u 4 kg fil-piż, b'dijametru ta' bejn 20 u 25 cm u b'fond ta' bejn 6 u 12 cm. Jinbiegħ bħala ġobon "għeri", jiġifieri mhux imgeżwer fil-karta. B'kuntrast ma' dan, il-ġobon Caerphilly huwa ppreżentat bħala blokka ġobon ta' tip modern, faċli biex jiġi ppakkjat u s-soltu jinbiegħ imgeżwer fil-plastik. Staġjonatura: It-"Traditional Welsh Caerphilly"/"Traditional Welsh Caerffili" jista' jinbiegħ wara għaxart ijiem imma jista' jiġi staġjonat għal mhux iktar minn sitt xhur u jista' jkollu qoxra kemxejn immoffata. Il-ġobon Caerphilly, li huwa prodott prinċipalment minn fabbriki tal-ħalib kummerċjali fil-forma tal-blokka, jinbiegħ u jiġi kkonsmat bħala ġobon ta' età żgħira u mhuwiex staġjonat. Billu huwa ġobon ta' età żgħira, ma għandux qoxra mmoffata. It-"Traditional Welsh Caerphilly"/"Traditional Welsh Caerffili" staġjonat għandu togħma iktar kompleta, b'kuntrast mal-ġobon Caerphilly "tal-blokka" li għandu togħma inqas żviluppata. Karatteristiċi: It-"Traditional Welsh Caerphilly"/"Traditional Welsh Caerffili" għandu konsistenza "sfiljurata". Il-ġobon Caerphilly "fi blokka" għandu tendenza jkollu konsistenza iktar "imfarrka" milli "sfiljurata". Dawn huma espressjonijiet rikonoxxuti użati mill-aġġudikanti internazzjonali tal-ġobon. It-"Traditional Welsh Caerphilly"/"Traditional Welsh Caerffili" jista' jitqabbel ukoll mal-Gorwydd Caerphilly, li oriġinarjament ġie prodott f'Wales iżda l-manifattura ġiet ittrasferita lejn Somerset. Konsegwentement, dan ma jiġix prodott f'Wales u lanqas ma huwa magħmul mill-ħalib ta' Wales. Barra minn hekk, il-Gorwydd Caerphilly huwa magħmul biex jittiekel wara xahrejn u jiġi prodott biss minn ħalib mhux pasturizzat u bl-użu ta' kimożina tradizzjonali biss. (it-tieni subparagrafu tal-Artikolu 6(1) ta' dan ir-Regolament)